smcproject/ml-wiki-sentences huggingface dataset:
ചികിത്സകൻ ബ്രഹ്മചര്യം എന്ന ആശയം പ്രോത്സാഹിപ്പിക്കുകയോ നിരസിക്കുകയോ ചെയ്യരുത്, മറിച്ച് രോഗിയുടെ ലക്ഷ്യങ്ങൾക്ക് പിന്നിലെ കാരണങ്ങൾ വിലയിരുത്തി സ്വന്തം തീരുമാനങ്ങളിലേക്ക് വരാൻ ഇടപാടുകാരനെ സഹായിക്കണം.
ലൈംഗിക ആഭിമുഖ്യത്തിൽ വ്യക്തിത്വ സൂക്ഷ്മപരിശോധനയുടെ ഒരു ഉദാഹരണം ലൈംഗിക ഐഡന്റിറ്റി തെറാപ്പി ആണ്.
സൂക്ഷ്മപരിശോധനയ്ക്കുശേഷം, ഒരു രോഗിക്ക് ലൈംഗിക ആഭിമുഖ്യം വ്യക്തിത്വ പുനർനിർമ്മാണവുമായി മുന്നോട്ട് പോകാം.
ലൈംഗിക ഓറിയന്റേഷൻ ഐഡന്റിറ്റി പുനർനിർമ്മിക്കാൻ ഇത് ഒരു രോഗിയെ സഹായിക്കുന്നു.
സൈക്കോതെറാപ്പി, അനുകൂലമനോഭാവമുള്ള ഗ്രൂപ്പുകൾ, ജീവിത സംഭവങ്ങൾ എന്നിവ വ്യക്തിത്വ വികസനത്തെ സ്വാധീനിക്കുന്നു.
അതുപോലെ, സ്വയം അവബോധം, സ്വയം സങ്കൽപ്പം, വ്യക്തിത്വം എന്നിവ ചികിത്സയ്ക്കിടെ വികസിച്ചേക്കാം.
ഇതിന് ലൈംഗിക ആഭിമുഖ്യം (സ്വകാര്യവും പൊതുവായതുമായ ഐഡന്റിഫിക്കേഷൻ, ഗ്രൂപ്പ് അംഗങ്ങൾ), വൈകാരിക ക്രമീകരണം (സ്വയം അപമാനവും ലജ്ജയും കുറയ്ക്കൽ), വ്യക്തിപരമായ വിശ്വാസങ്ങൾ, മൂല്യങ്ങൾ, മാനദണ്ഡങ്ങൾ (മതപരവും ധാർമ്മികവുമായ വിശ്വാസം, പെരുമാറ്റം, പ്രചോദനം) എന്നിവ മാറ്റാൻ കഴിയും.
ചില ചികിത്സകളിൽ "ലിംഗപരമായ സമ്പൂർണ്ണ തെറാപ്പി" ഉൾപ്പെടുന്നു.
"റിപ്പാരേറ്റീവ് തെറാപ്പിയുടെ" അപകടസാധ്യതകൾ വളരെ വലുതാണ്, അതിൽ വിഷാദം, ഉത്കണ്ഠ, സ്വയം നശിപ്പിക്കുന്ന സ്വഭാവം എന്നിവ ഉൾപ്പെടുന്നു.
കാരണം സ്വവർഗ്ഗലൈംഗികതക്കെതിരായ സാമൂഹിക മുൻവിധികളുമായി തെറാപ്പിസ്റ്റ് വിന്യാസം രോഗി ഇതിനകം അനുഭവിച്ച സ്വയം വിദ്വേഷത്തെ ശക്തിപ്പെടുത്തും.
അമേരിക്കൻ സൈക്യാട്രിക് അസോസിയേഷൻ ഇക്കാര്യം അവരുടെ ഔദ്യോഗിക പ്രസ്താവനയിൽ പറയുന്നു. 'റിപ്പാരേറ്റീവ് തെറാപ്പി'ക്ക് വിധേയരായ പല രോഗികളും സ്വവർഗാനുരാഗികൾ ഏകാന്തരാണെന്നും ഒരിക്കലും സ്വീകാര്യതയോ സംതൃപ്തിയോ നേടാത്ത അസന്തുഷ്ടരായ വ്യക്തികളാണെന്നും തെറ്റായി പറഞ്ഞിട്ടുണ്ടെന്നാണ് പറയുന്നത്.
ഒരു സ്വവർഗ്ഗാനുരാഗിയായോ സ്വവർഗപ്രണയിനി എന്ന നിലയിലോ വ്യക്തിക്ക് സന്തോഷവും സംതൃപ്തിയും കൈവരിക്കാനുള്ള സാധ്യതയും അവതരിപ്പിച്ചിട്ടില്ല, സാമൂഹത്തിൽ നിന്നു നേരിട്ട അപമാനത്തിന്റെ ഫലങ്ങൾ കൈകാര്യം ചെയ്യുന്നതിനുള്ള ബദൽ സമീപനങ്ങളും ചർച്ച ചെയ്യപ്പെടുന്നില്ല.
തുടരുന്ന മാനസിക ചികിത്സയ്ക്കിടെ, ലൈംഗിക സ്വഭാവങ്ങളിൽ മാറ്റം വരുത്താൻ ശ്രമിക്കുന്നതിന് ഉചിതമായ ക്ലിനിക്കൽ സൂചനകൾ ഉണ്ടാകാമെന്ന് APA തിരിച്ചറിയുന്നു.
അമേരിക്കൻ സൈക്കോളജിക്കൽ അസോസിയേഷൻ ഇതുമായി ഒരു പ്രമേയത്തിൽ യോജിക്കുന്നു.
സ്വവർഗ്ഗലൈംഗികത ചായ്വുമായി വളരെക്കാലമായി ബന്ധപ്പെട്ടിരുന്ന മാനസികരോഗങ്ങളുടെ കളങ്കം നീക്കം ചെയ്യുന്നതിന് മുൻകൈയെടുക്കാൻ എല്ലാ മാനസികാരോഗ്യ വിദഗ്ദ്ധരേയും ഇത് പ്രേരിപ്പിക്കുന്നു.
മുതിർന്നവരെയും അവരുടെ ലൈംഗിക ആഭിമുഖ്യം കാരണം മാനസികരോഗികളായി ചിത്രീകരിക്കുന്നതിനെ എതിർക്കുന്നുവെന്നും ലൈംഗിക ആഭിമുഖ്യം, മാനസികാരോഗ്യം എന്നിവയെക്കുറിച്ചുള്ള കൃത്യമായ വിവരങ്ങൾ പ്രചരിപ്പിക്കുന്നതിനെ പിന്തുണയ്ക്കുകയും ഉചിതമായ ഇടപെടലുകൾ നടത്തുകയും ചെയ്യുന്നു.
ലൈംഗിക ആഭിമുഖ്യം സംബന്ധിച്ച അജ്ഞത അല്ലെങ്കിൽ അടിസ്ഥാനരഹിതമായ വിശ്വാസങ്ങളെ അടിസ്ഥാനമാക്കിയുള്ള പക്ഷപാതത്തെ ഇത് പ്രതിരോധിക്കുന്നു.
നിങ്ങൾ സാധാരണക്കാരനാണ്.
സ്വവർഗ്ഗലൈംഗികത ഒരു മാനസിക വൈകല്യമല്ലയെന്ന സന്ദേശത്തിലൂടെ ഉഭയവർഗപ്രണയി, ഉഭയവർഗപ്രണയിനി, ഗൈനാൻഡ്രോമോർഫോഫിലിക്, ഉഭയവർഗപ്രണയി കൗമാരക്കാർ തുടങ്ങിയവരെ അവരുടെ ലൈംഗികതയുമായി പൊരുതാൻ അമേരിക്കൻ അക്കാദമി ഓഫ് പീഡിയാട്രിക്സ് ഉപദേശിക്കുന്നു.
അമേരിക്കൻ സൈക്കിയാട്രിക് അസോസിയേഷൻ, ദി അമേരിക്കൻ സൈക്കോളജിക്കൽ അസോസിയേഷൻ, അമേരിക്കൻ അക്കാദമി ഓഫ് പീഡിയാട്രിക്സ് എന്നിവയുൾപ്പെടെ എല്ലാ പ്രധാന മെഡിക്കൽ ഓർഗനൈസേഷനുകളും സ്വവർഗ്ഗലൈംഗികത ഒരു രോഗമോ വൈകല്യമോ അല്ല, മറിച്ച് ലൈംഗിക പ്രകടനത്തിന്റെ ഒരു രൂപമാണെന്ന് സമ്മതിക്കുന്നു.
ഒരു വ്യക്തി സ്വവർഗ്ഗാനുരാഗിയോ ഉഭയവർഗപ്രണയിയോ നേരായ ആളോ ആകാൻ കാരണമെന്തെന്ന് ആർക്കും അറിയില്ല.
ഒരുപക്ഷേ നിരവധി ഘടകങ്ങളുണ്ട്.
ചിലത് ജൈവശാസ്ത്രപരമായിരിക്കാമെങ്കിൽ ചിലത് മനഃശാസ്ത്രപരമായിരിക്കാം.
കാരണങ്ങൾ ഒരു വ്യക്തിയിൽ നിന്ന് മറ്റൊരാളിലേക്ക് വ്യത്യാസപ്പെടാം.
സ്വവർഗ്ഗാനുരാഗിയോ ഉഭയവർഗപ്രണയിയോ നേരായ ആളോ ആകാൻ ഒരാൾ സ്വയം തിരഞ്ഞെടുക്കുന്നില്ല എന്നതാണ് വസ്തുത.
വ്യക്തിഗത മനഃശാസ്ത്രത്തിലെ സംഭവവികാസങ്ങൾ
സമകാലീന അഡ്‌ലേറിയൻ ചിന്തയിൽ , "ജീവിതത്തിലെ പരാജയങ്ങൾ" എന്ന പ്രശ്നകരമായ വ്യവഹാരത്തിനുള്ളിൽ സ്വവർഗ്ഗലൈംഗികതയുള്ളവരെ പരിഗണിക്കുന്നില്ല.
അഡ്‌ലേറിയൻ സൈക്കോതെറാപ്പിസ്റ്റായ ക്രിസ്റ്റഫർ ഷെല്ലി 1998-ൽ ഒരു ലേഖനം പ്രസിദ്ധീകരിച്ചു.
അതിൽ ഡെപ്ത് സൈക്കോളജിയിൽ സ്ഥിരീകരണ മാറ്റങ്ങൾ പ്രകടമാക്കുന്ന ഫ്രോയിഡിയൻ, (പോസ്റ്റ്) ജംഗിയൻ, അഡ്‌ലെറിയൻ സംഭാവനകൾ  ഉൾക്കൊള്ളുന്നു.
സ്വവർഗ്ഗാനുരാഗികളുടെയും ലെസ്ബിയൻ സൈക്കോതെറാപ്പി ക്ലയന്റുകളുടെയും രോഗനിർണയത്തിനുപകരം ഡെപ്ത് സൈക്കോളജി എങ്ങനെ പിന്തുണയ്ക്കാമെന്ന് ഈ വ്യതിയാനങ്ങൾ കാണിക്കുന്നു.
പരികല്പന ഉപേക്ഷിക്കുന്നതിലേക്ക് അഡ്‌ലർ നീങ്ങിയിരിക്കാമെന്നതിന് തെളിവുകളുണ്ട്.
അഡ്‌ലറുടെ ജീവിതാവസാനം, 1930 കളുടെ മധ്യത്തിൽ, സ്വവർഗ്ഗലൈംഗികതയെക്കുറിച്ചുള്ള അദ്ദേഹത്തിന്റെ അഭിപ്രായം മാറാൻ തുടങ്ങി.
ന്യൂയോർക്ക് സ്റ്റേറ്റ് ഫാമിലി സോഷ്യൽ വർക്കർ എലിസബത്ത് എച്ച്. മക്ഡൊവൽ, ന്യൂയോർക്ക് നഗരത്തിലെ ഒരു വൃദ്ധനോടൊപ്പം "പാപത്തിൽ ജീവിക്കുന്ന" ഒരു ചെറുപ്പക്കാരനെക്കുറിച്ച് അഡ്‌ലറുമായി മേൽനോട്ടം വഹിച്ചത് ഓർക്കുന്നു.
അഡ്‌ലർ അവളോട് ചോദിച്ചു, "അവൻ സന്തോഷവാനാണെന്നു, നിങ്ങൾ പറയുമോ?"
“ഓ,അതെ” മക്ഡൊവൽ മറുപടി നൽകി.
അഡ്‌ലർ അപ്പോൾ പ്രസ്താവിച്ചു.
"ശരി, എങ്കിൽ എന്തുകൊണ്ടാണ് നാം അവനെ വെറുതെ വിടാത്തത്?".
അഡ്‌ലറുടെ ജീവചരിത്രം എഴുതിയ ഫിലിസ് ബോട്ടം പറയുന്നതനുസരിച്ച് (അഡ്‌ലർ തന്നെ ആ ചുമതല ഏൽപ്പിച്ചതിനുശേഷം): “സ്വവർഗ്ഗലൈംഗികതയെ അദ്ദേഹം എല്ലായ്പ്പോഴും ധൈര്യത്തിന്റെ അഭാവമായി കണക്കാക്കി.
ഒരു വലിയ ചുമതല ഒഴിവാക്കുമ്പോൾ ശാരീരിക ആവശ്യത്തിനായി ഒരു ചെറിയ ആശ്വാസം നേടുന്നതിനുള്ള മാർഗ്ഗങ്ങൾ മാത്രമായിരുന്നു ഇത്.
നിങ്ങളുടെ സ്വന്തം ലൈംഗികത ഒരു ക്ഷണിക പങ്കാളി നന്നായി അറിയപ്പെടുന്ന വഴിയാണ് എന്നാൽ "അജ്ഞാത" ലൈംഗികതയുമായുള്ള സ്ഥിരമായ സമ്പർക്കത്തിന് കുറഞ്ഞ ധൈര്യം ആവശ്യമാണ്.
അദൃശ്യവും കണക്കാക്കാനാവാത്തതുമായ കാര്യങ്ങൾ തെറ്റിദ്ധരിപ്പിക്കാൻ ന്യായാധിപനും തടവുകാരനും ബാധ്യസ്ഥനായതിനാൽ അദ്ദേഹം ഞരമ്പുകൾ, ഗ്രന്ഥികൾ, ഹൃദയാഘാതം എന്നിവ പരശോധിക്കാറുണ്ടായിരുന്നു.
എന്നാൽ, ആത്മപരിശോധനയിൽ നിന്ന് യാതൊരു അപകടവുമില്ലാതെ, ഓരോ മനുഷ്യനും തൊട്ടിലിനും ശവക്കുഴിക്കുമിടയിൽ വെച്ചിരിക്കുന്ന ജോലി അല്ലെങ്കിൽ തൊഴിൽ, പ്രണയം അല്ലെങ്കിൽ വിവാഹം, സാമൂഹിക സമ്പർക്കം തുടങ്ങിയ മൂന്ന് പൊതുജീവിതങ്ങൾ എങ്ങനെ കണക്കാക്കുന്നു എന്നതിലൂടെ അവനെ വിഭജിക്കാൻ കഴിയും.
മനുഷ്യരെ അവരുടെ "സ്വത്തുക്കൾ" കൊണ്ട് അകത്ത് നിന്ന് വിഭജിക്കാൻ കഴിയില്ലെന്ന് അഡ്‌ലർ പഠിപ്പിച്ചു.
അവലംബം പുറം കണ്ണികൾ American Academy of Pediatrics: " Sexual Orientation and Adolescents " British Psychological Society National Mental Health Association: " What Does Gay Mean? How to Talk with Kids about Sexual Orientation and Prejudice " യുണൈറ്റഡ് കിംഗ്ഡത്തിലെ പ്രൊഫഷണൽ ബോഡികളുടെ പ്രസ്താവനകൾ Conversion therapy: Consensus statement Memorandum on Conversion Therapy in the UK
സ്വഹീഹ് മുസ്‌ലിം ഇംഗ്ലീഷ് വിലാസം https://ml.wikipedia.org/wiki/Sahih_Muslim
ഖുർ‌ആൻ കഴിഞ്ഞാൽ ഇസ്‌ലാം രണ്ടാം പ്രമാണമായി പരിഗണിക്കുന്ന ഹദീസിന്റെ ആറ് പ്രധാന ഹദീസ് ശേഖരങ്ങളിൽ (സിഹാഹുസ്സിത്ത) ഏറ്റവും ആധികാരകമായ രണ്ടാമത്തെ ഹദീസ് ശേഖരമാണ്‌ സ്വഹീഹ് മുസ്‌ലിം ( അറബിക് : صحيح مسلم ).
സ്വഹീഹുൽ ബുഖാരിയാണ്‌ ഹദീസ് ശേഖരങ്ങളിലെ ആധികാരികതയിൽ ഒന്നാമതു വരുന്നത്.
ഇമാം മുസ്‌ലിം എന്ന മുസ്‌ലിം ഇബ്‌നുൽ ഹജ്ജാജ് ആണ്‌  സ്വഹീഹ് മുസ്‌‌‌ലിം ശേഖരിച്ചത്.
ഹിജ്റ വർഷം 206 (ക്രിസ്തുവർഷം:817/818) ന്  നൈസാബൂരിൽ ഒരു പേർഷ്യൻ കുടുംബത്തിലാണ്‌ ഇമാം മുസ്‌ലിമിന്റെ (മുസ്‌ലിം ഇബ്‌നു അൽ ഹജ്ജാജ്) ജനനം.
നൈസാബൂരിൽ തന്നെ ഹിജ്റ 261 ന്‌ (ക്രിസ്തുവർഷം:874/875) അദ്ദേഹം മരണമടഞ്ഞു.
ഇറാഖ് , സിറിയ , ഈജിപ്ത് , അറേബ്യൻ ഉപദ്വീപ് എന്നിവയുൾപ്പടെ നിരവധി സ്ഥലങ്ങളിൽ ഹദീസ് ശേഖരണാർഥം അദ്ദേഹം വിപുലമായ യാത്രകൾ നടത്തി .
ഇമാം മുസ്‌ലിം പരിശോധിച്ച മൂന്ന് ലക്ഷം ഹദീസുകളിൽ ഏകദേശം 4,000 എണ്ണം മാത്രമാണ്‌ സൂക്ഷ്മമായ മാനദണ്ഡങ്ങൾ പാലിക്കുന്നുവെന്ന്  മനസ്സിലാക്കി തന്റെ ശേഖരത്തിലേക്കായി തിരഞ്ഞെടുത്തത്.
ശേഖരത്തിലെ ഓരോ നിവേദകരുടേയും ശരിയായ പരമ്പരകൾ  കൃത്യമായും സൂക്ഷ്‌മമായും പരിശോധിച്ചാണ്‌  ഉറപ്പു വരുത്തിയത്.
സ്വഹീഹ് ബുഖാരിക്ക് ശേഷം ഏറ്റവും ആധികരികതയുള്ള ഹദീസ് ശേഖരമായാണ്‌ സുന്നി പണ്ഡിതർ സ്വഹീഹ് മുസ്‌ലിമിനെ കണക്കാക്കുന്നത്.
എല്ലാ ആധികാരിക ഹദീസുകളും താൻ ശേഖരിച്ചു എന്ന് ഇമാം മുസ്‌ലിം അവകാശപ്പെട്ടിട്ടില്ല.
എല്ലാ വിഭാഗവും കൃത്യതയാർന്നതെന്ന് കരുതുന്ന ഹദീസുകൾ ശേഖരിക്കുക എന്നതായിരുന്നു അദ്ദേഹത്തിന്റെ ലക്ഷ്യം.
മുൻ‌തിറിയുടെ അഭിപ്രായത്തിൽ ആകെ 12000 ഹദീസുകളാണ്‌ (ആവർത്തനമില്ലാതെ) സ്വഹീഹ് മുസ്‌ലിമിലുള്ളത്.
സുന്നി മുസ്‌ലിം പണ്ഡിതരുടെ അഭിപ്രായത്തിൽ ആറ് ആധികാരിക ഹദീസ് ശേഖരങ്ങളിൽ രണ്ടാം സ്ഥാനമലങ്കരിക്കുന്ന ഗ്രന്ഥമാണ്‌ സഹീഹ് മുസ്‌ലിം .
സ്വഹീഹായ ഹദീസുകൾ മാത്രമുള്ള ഈ ശേഖരം സ്വഹീഹുൽ ബുഖാരിയുമായി മാത്രമാണ്‌ ഈ ബഹുമതി പങ്കുവെക്കുന്നത്.
ഇതിനെ രണ്ടിനേയും ഒരുമിച്ച് രണ്ട് സ്വഹീഹുകൾ എന്നു പരാമർശിക്കാറുണ്ട്.
ശിയാമുസ്‌ലിം പണ്ഡിതർ സ്വഹീഹ് മുസ്‌ലിമിന്റെ പലഭാഗങ്ങളും അവിശ്വസനീയവും കൂട്ടിച്ചേർക്കപ്പെട്ടതുമെന്ന് ആരോപിച്ച് തള്ളിക്കളയുന്നു.
വ്യഖ്യാനങ്ങളും വിവർത്തനങ്ങളും യഹിയബ്‌നു ഷറഫ് അൽ-നവവി തയ്യാറാക്കിയ "അൽ മിൻ‌ഹാജ് ഫീ ശറഹ് സ്വഹീഹ് മുസ്‌ലിം" .
തക്‌മിലാത്ത് ഫത്ഉൽ മുൽഹിം സ്വഹീഹ് മുസ്‌ലിം സംഗ്രഹം അല്ലാമാ ഗുലാം റസൂൽ സ‌ഈദി എഴിതിയ "ശറഹ് സ്വഹീഹ് മുസ്‌ലിം" അബ്ദുൽ ഹമീദ് സിദ്ദീഖി എഴുതിയ "സ്വഹീഹ് മുസ്‌ലിം(സിദ്ദീഖി‌)" അവലംബം ബാഹ്യ കണ്ണി English translation Archived 2008-12-01 at the Wayback Machine .
സ്വഹാബികളുടെ പട്ടിക ഇംഗ്ലീഷ് വിലാസം https://ml.wikipedia.org/wiki/List_of_Sahaba
മുഹമ്മദ് നബിയെ കണ്ട് അദ്ദേഹത്തിൽ നിന്നും അറിവ് നേടിയ സഹയാത്രികരാണ് സഹാബാക്കൾ അഥവാ സഹാബികൾ .
സഹാബ(Arabic: الصحابة‎) എന്ന വാക്കിന്റെ അർത്ഥം അനുയായികൾ എന്നാണ്.
സ്ത്രീകളെ സഹാബിയ്യ എന്നും പറയുന്നു.
സഹാബികൾ ഇസ്‌ലാമിനു നൽകിയ സേവനം വളരെ വലുതാണ്.
മുഹമ്മദ് നബി തന്റെ സഹാബികളെക്കുറിച്ച് ഇങ്ങനെ പറഞ്ഞു.
"എന്റെ സഹാബികൾ നക്ഷത്രതുല്യരാണ്. അവരിൽ ആരെ പിൻപറ്റിയാലും നിങ്ങൾ സന്മാർഗ്ഗത്തിലായിത്തീരും."
ഉള്ളടക്കം അ ഇ ഉ ക ച ത പ മ സ ഹ റ അ അത്-ത്വുഫൈൽ ഇബ്നു അംരിദ്ദൗസി അദിയ്യ് ഇബ്നു ഹാതിം അൽ-നുഅ്മാൻ ഇബ്നു മുഖരിൻ അൻ-നുഐമാൻ ഇബ്ൻ അംറ് അബൂ ഹുറൈറ അബ്ദുറഹ്മാൻ ഇബ്ൻ ഔഫ് അബ്ദുൽ റഹ്മാൻ അബ്ദുല്ല ഇബ്നു അംറ് ബ്നു ആസ് അബ്ദുല്ല ഇബ്ൻ ഹുദാഫ അസ്സഹ്മി അബ്ദുല്ല ഇബ്ൻ ജഹ്ശ് അബ്ദുല്ല ഇബ്ൻ മസൂദ് അബ്ദുല്ല ഇബ്ൻ സൈലം അബ്ദുല്ല ഇബ്ൻ അബ്ദുൽ അസദ് അബ്ദുല്ല ഇബ്ൻ അബ്ബാസ് അബ്ദുല്ല ഇബ്ൻ ഉമ്മി മക്തൂം അബ്ദുല്ല ഇബ്ൻ ഉമർ അബ്ദുല്ല ഇബ്ൻ സുബൈർ അബ്ബാദ് ഇബ്ൻ ബിഷാർ അബു അയ്യൂബുൽ അൻസാരി അബു ഉബൈദ് ഇബ്ൻ ജറാഹ് അബു ദർദാ അബു മുസൽ അഷ്‌അരി അബു സുഫ്യാൻ ഇബ്ൻ ഹാരിസ് അബു-ദറ് അബൂബക്കർ സിദ്ധീഖ്‌ അബുൽ ആസ് ഇബ്ൻ റബീഹ് അമ്മാർ ഇബ്നു യാസിർ അമർ ഇബ്ൻ അൽ-ജമൂഹ് അമർ ബിൻ അൽ'ആസ് അൽ-അല്ല'ഹ് അൽ-ഹദ്രമി അൽ-അഹ്നഫ് ഇബ്ൻ ഖയ്സ് അൽ-ബറാ ഇബ്ൻ മാലിക് അൽ-അൻസാരി അലി ബിൻ അബീ ത്വാലിബ്‌ അഷ്മഹ് അൽ-നജ്ജാഷി അസ്മ ബിൻത് അബു അബു ബക്കർ അസ്മ ബിൻത് ഉമയ്സ് ആഇശ ബിൻത് അബൂബക്‌ർ ഇ ഇക്‌രിമ ഇബ്ൻ അബുജഹ്ൽ ഉ ഉഖാബ ഇബ്ൻ ആമിർ ഉത്ബത് ഇബ്ൻ ഗസ്വാൻ ഉത്‌മാൻ ഇബ്ൻ അഫാൻ ഉബയ്യ് ഇബ്ൻ കഇബ് ഉമ്മു സൽമ ഉമയ്ർ ഇബ്ൻ വഹാബ് ഉമയ്ര് ഇബ്ൻ സഅദ് അൽ-അൻസാരി ഉമർ ഇബ്ൻ അൽ-ഖതാബ് ഉർവ്വഹ് ഇബ്ൻ സുബൈർ ഇബ്ൻ അൽ-അവ്വാം ക കഇബ് ഇബ്ൻ സുഹൈർ കഹ്ബാബ് ഇബ്ൻ അൽ-അരാട്ട് ഖാലിദ് ഇബ്ൻ അൽ-വലീദ് ച ജഫർ ഇബ്ൻ അബി താലിബ് ജാബിർ ഇബ്ൻ അബ്ദുല്ല അൽ-അൻസാരി ജുന്ദുബ് ബിൻ ജുന്ദ ജുലൈബിബ് ത തൽഹ താബിത് ഇബ്ൻ ഖൈസ് തുമാമ ഇബ്ൻ ഉതൽ നുഅയ്മാൻ ഇബ്ൻ മസൂദ് പ ഫാത്വിമാ ബിൻത് മുഹമ്മദ് ( ഫാത്വിമ സുഹ്റ ) ഫൈറൂസ് അദ്ദൈലമി ബറകഹ് ബിലാൽ ഇബ്ൻ റിബാഹ് മ മിഖ്ദാദ് ഇബ്ൻ അൽ-അസ്വദ് അൽ-കിന്ദി മിഖ്ദാദ് ഇബ്ൻ അസ്വദ് മുആദ് ഇബ്ൻ ജബൽ മുസ്വഅബ് ഇബ്നു ഉമൈർ മുഹമ്മദ് ഇബ്ൻ മസ്ലമഹ് സ ഷുഹൈബ് അറ്രൂമി സ‌ഈദ് ഇബ്ൻ അബി വഖ്ഖാസ് സ‌ഈദ് ഇബ്ൻ ആമിർ അൽ-ജുമൈഹി സൽമാനുൽ ഫാരിസി സാലിം മൌല അബി ഹുദൈഫ സുബൈർ ഇബ്ൻ അൽ-അവ്വാം സുഹൈൽ ഇബ്ൻ അമർ സൈദ് അൽ-ഖൈർ സൈദ് ഇബ്ൻ താബിത് സൈദ് ഇബ്ൻ സയാദ് സൈദ് ഇബ്ൻ ഹാരിത് ഹ ഹംസ ഇബ്ൻ അബ്ദുൽ മുത്വലിബ് ഹഫ്സ ബിൻത് ഉമർ ഇബ്ൻ ഖത്വാബ് ഹബീബ് ഇബ്ൻ സൈദ് അൽ-അൻസാരി ഹസൻ ഇബ്ൻ അലി ഹാകിം ഇബ്ൻ ഹിശാം ഹുദൈഫ ഇബ്ൻ അൽ-യമൻ ഹുസൈൻ ബിൻ അലി
റ റബീഇ് ഇബ്ൻ കഇ്ബ് റംല ബിൻത് അബി സുഫ്യാൻ റുമൈസ ബിൻത് മിൽഹാൻ
സ്വഹീഹുൽ ബുഖാരി ഇംഗ്ലീഷ് വിലാസം https://ml.wikipedia.org/wiki/Sahih_al-Bukhari
ഇസ്‌ലാമിലെ ആറ് ഹദീസ് ശേഖരങ്ങളിൽ ഏറ്റവും പ്രധാനപ്പെട്ട ഒരു ഹദീസ് ശേഖരമാണ്‌ സഹീഹുൽ ബുഖാരി (Arabic: صحيح البخاري).
പ്രവാചകൻ മുഹമ്മദ് നബിയുടെ വചനങ്ങളുടെ ഈ ശേഖരം നടത്തിയത് മുസ്‌ലിം പണ്ഡിതനായ മുഹമ്മദ് ഇബ്ൻ ഇസ്മയിൽ അൽ ബുഖാരിയായിരുന്നു (810-870).
അദ്ദേഹത്തിന്റെ ജീവിതകാലത്ത് തന്നെ ഈ ഗ്രന്ഥം പ്രസിദ്ധീകരിക്കുകയുണ്ടായി.
മുസ്‌ലിംകളിൽ ഭൂരിപക്ഷവും ഈ ഹദീസ് ശേഖരത്തെ ഏറ്റവും വിശ്വാസ്യയോഗ്യമായ ഒന്നായി കണക്കാക്കുന്നു.
അതിനാൽ ഖുർആൻ കഴിഞ്ഞാൽ ഏറ്റവും ആധികാരികതയുള്ള ഗ്രന്ഥമായി ഇത് ‌വിശേഷിപ്പിക്കപ്പെടുന്നു .
യഥാർത്ഥ പേര്‌
സഹീഹുൽ ബുഖാരി എന്ന് പൊതുവായി വിളിക്കപ്പെടുന്ന ഈ ഹദീസ് ശേഖരത്തിന്റെ യഥാർത്ഥ പേര് "അൽ ജാമി‌അൽ-സഹീഹ് അൽ-മുസ്നദ് അൽ-മുഖ്തസർ മിൻ ഉമൂർ റസൂലുള്ളാഹ് വ സുനനിഹി വ അയ്യാമിഹി"  (Arabic: الجامع المسند الصحيح المختصر من أمور رسول الله وسننه وأيامه) എന്നാണ്‌.
അതിന്റെ മലയാള വിവർത്തനം ഇങ്ങനെയാണ്‌:"പ്രവാചകന്റെ കാലഘട്ടവും പ്രവൃത്തിയും പ്രവാചകനുമായി ബന്ധപ്പെട്ട മറ്റു കാര്യങ്ങളുടെയും കണ്ണിചേർത്തുള്ള ആധികാരിക ഹദീസുകളുടെ ചെറു ശേഖരം" ഹദീസ് ശേഖരത്തിനുള്ള നിമിത്തം
ആദ്യകാലത്തുള്ള ഹദീസ് ശേഖരങ്ങൾ ഇമാം ബുഖാരി വായിച്ചപ്പോൾ അവയിൽ സഹീഹും ഹസനുമായ ഹദീസുകളോടൊപ്പം തന്നെ ദുർബലമായ (ദ‌ഈഫ്‌) നിരവധി ഹദീസുകളും ഉൾകൊള്ളുന്നതായി മനസ്സിലായി.
ഇത് അദ്ദേഹത്തെ ആധികാരിക ഹദീസുകൾ ശേഖരിക്കുന്നതിൽ താല്പര്യം ജനിപ്പിച്ചു.
ബുഖാരിയുടെ ഈ തീരുമാനത്തെ കൂടുതൽ പ്രചോദിപ്പിച്ചത് അദ്ദേഹത്തിന്റെ അദ്ധ്യാപകനായിരുന്ന ഇസ്‌ഹാഖ് ഇബ്നു ഇബ്റാഹിം അൽ റാഹവൈഹി ആയിരുന്നു.
ഈ അദ്ധ്യാപകൻ ഒരിക്കൽ ഇങ്ങനെ പറഞ്ഞതായി ബുഖാരി പറയുന്നു: "ഞങ്ങൾ ഇസ്ഹാഖ് ഇബ്നു റാഹവൈഹിയുടെ (അങ്ങനെയാണ്‌ അദ്ദേഹത്തിന്റെ ചുരുക്കനാമം) അടുത്തായിരുന്ന സന്ദർഭത്തിൽ അദ്ദേഹം പറഞ്ഞു."
പ്രവാചകചര്യയുടെ സംഗ്രഹം നിങ്ങളൊരു ഗ്രന്ഥത്തിൽ ഒരുമിച്ചുകൂട്ടിയിരുന്നെങ്കിൽ" ഇതെന്റെ മനസ്സിൽ കൊണ്ടു, അങ്ങനെ ശരിയായ ഹദീസുകളുടെ ക്രോഡീകരണം ആരംഭിച്ചു. . ബുഖാരി  ഇങ്ങനെയും പറഞിട്ടുണ്ട്. "
പ്രവാചകന്റെ മുന്നിൽ നിൽക്കുന്നതായി ഞാൻ സ്വപ്നം കണ്ടിരിക്കുന്നു.
എന്റെ കയ്യിലുള്ള വിശറികൊണ്ട് പ്രവാചകനെ ഞാൻ സം‌രക്ഷിക്കുകയായിരുന്നു.
"ഈ സ്വപ്നത്തെകുറിച്ച് ഞാൻ പല സ്വപ്നവ്യഖ്യാതാക്കളോടും ചോദിച്ചപ്പോൾ അവർ പറഞ്ഞത് നീ പ്രവാചകനെ അസത്യങ്ങളിൽ നിന്ന് മോചിപ്പിക്കും എന്നായിരുന്നു. ഇതു എന്നെ സഹീഹ് ശേഖരിക്കാൻ ശക്തമായി പ്രേരിപ്പിച്ചു" ആധികാരികത
ഇബ്നു അൽ -സലാഹ് പറയുന്നു: ഏറ്റവും സ്വഹീഹായ ഗ്രന്ഥം സ്വഹീഹുൽ ബുഖാരിയാണ്‌.
പിന്നെ സ്വഹീഹുൽ മുസ്‌ലിമും .
ബുഖാരിയുടെ വിദ്യാർത്ഥിയായിരുന്നു ഇമാം മുസ്ലിം.
അദ്ധ്യാപകന്റെ അഭിപ്രായങ്ങളിൽ പലതും ശിഷ്യനും പങ്കുവെക്കുന്നു.
ഖുർ‌ആൻ കഴിഞ്ഞാൽ ഏറ്റവും ആധികാരികമായ രണ്ട് ഹദീസ് ഗ്രന്ഥങ്ങളാണ്‌ ഇവ.
ഇമാം ശാഫി ഇങ്ങനെ അഭിപ്രായപ്പെട്ടു.
ഇമാം മാലികിന്റെ ഗ്രന്ഥത്തേക്കാൽ കൂടുതൽ ശരിയായ വിവരമുള്ള മറ്റൊന്ന് എനിക്കറിയില്ല.
മറ്റു വാചകങ്ങളിലൂടെയും ഇത് റിപ്പോർട്ട് ചെയ്യുന്നുണ്ട്.
എന്നാൽ ബുഖാരിയുടെയും മുസ്‌ലിമിന്റെയും ഹദീസ് ഗ്രന്ഥങ്ങൾ ഇറങ്ങുന്നതിന്‌ മുമ്പ് പ്രകടിപ്പിച്ച അഭിപ്രായമാണിത്.
ഈ രണ്ട് ഗ്രന്ഥങ്ങളിൽ ഇമാം ബുഖാരിയുടെതാണ്‌ കൂടുതൽ ആധികാരികവും ഉപകാരപ്രദവും .
ഇബ്നു ഹജർ,അബൂ ജ‌അഫറുൽ ഉഖൈലി പറയുന്നതായി ഉദ്ധരിക്കുന്നു: ബുഖാരി തന്റെ ഹദീസ് ഗ്രന്ഥം എഴുതിയതിന്‌ ശേഷം അത് അദ്ദേഹം അലിയ്യിബുനു അൽ മദീനി, അഹമദ്ബ്‌നു ഹമ്പൽ, യഹിയബ്‌നു മാ‌ഈൻ, എന്നിവർക്കും മറ്റുചിലർക്കും വായിച്ചു കേൾപ്പിക്കുകയുണ്ടായി.
മഹത്തായ ഒരു ശ്രമമായി അവരെല്ലാം ഇതിനെ പരിഗണിച്ചു.
മാത്രമല്ല നാലു ഹദീസുകൾ ഒഴികെയുള്ള മറ്റെല്ലാ ഹദീസുകളെയും അവരെല്ലാം ആധികാരികമാണെന്ന് സാക്ഷ്യപ്പെടുത്തുകയും ചെയ്തു.
പിന്നീട് ഉഖൈലി പറയുന്നു.
ആ നാലു ഹദീസുകളെ സംബന്ധിച്ചിടത്തോളം ബുഖാരി ശരിയായിരുന്നു.
ഇബ്‌നു ഹജർ പിന്നീട് ഇങ്ങനെ ഉപസംഹരിക്കുന്നു: യഥാർത്ഥത്തിൽ അവയെല്ലാം ശരിയാണ്‌.
" എല്ലാ ആധികാരിക ഹദീസുകളും ഉൾകൊള്ളുന്നില്ല
ഇബ്‌നു അൽ-സലാഹ് തന്റെ മുഖദ്ദിമ എന്ന ഗ്രന്ഥത്തിൽ പറയുന്നു: ബുഖാരി ഇങ്ങനെ പറഞ്ഞതായി നമുക്ക് വ്യക്തമാക്കപെട്ടിരിക്കുന്നു: അൽ ജാമിഅ‌യിൽ ഞാൻ ആധികാരികമല്ലാത്ത ഹദീസുകളൊന്നും ഉൾപെടുത്തീട്ടില്ല.
സംക്ഷിപ്തമാക്കുന്നതിനായി എല്ലാ ആധികാരിക ഹദീസുകളും ഞാനിതിൽ ഉൾകൊള്ളിച്ചിട്ടുമില്ല .
കൂടാതെ അൽ-ദഹബി പറഞു:ഒരു ലക്ഷം ഹദീസുകൾ ഞാൻ ഹൃദിസ്ഥമാക്കി.
രണ്ട് ലക്ഷം അത്രതന്നെ ആധികാരികമല്ലാത്ത ഹദീസുകളും മന:പാഠമാക്കി എന്ന് ബുഖാരി ഇമാം പറഞ്ഞതായി കേട്ടിട്ടുണ്ട് .
ഹദീസുകളുടെ എണ്ണം
ഇബ്‌നു അൽ-സലാഹ് പറയുന്നു: 7275 ഹദീസുകളാണ്‌ ബുഖാരിയുടെ സഹീഹിലുള്ളത്.
ആവർത്തിച്ചു വരുന്ന ഹദീസുകളുൾപ്പടെയാണിത്.
ആവർത്തിച്ചുള്ള ഹദീസുകളുടെ എണ്ണം ഒഴിവാക്കിയാലുള്ള ഹദീസുകളുടെ എണ്ണം 4000 ആണെന്ന് വ്യക്തമാക്കപ്പെട്ടിട്ടുണ്ട് .
ഇത് മുസ്‌നദ് എന്നാണ് പരിഗണിക്കപ്പെടുന്നത്.
യഥാർഥ പരമ്പരയോടുകൂടി പ്രവാചകന്റെ സഹാബികളിൽ നിന്ന് ഉദ്ധരിക്കപട്ടതാണിത് .
ഹദീസ് ശേഖരം
നീണ്ട പതിനാറ് വർഷം ശരിയായ ഉറവിടത്തിൽ നിന്നുള്ള ഹദീസുകൾ തേടി അബ്ബാസിദ് മേഖലയിലാകെ അൽ-ബുഖാരി യാത്ര ചെയ്തു.
300000 ഹദീസുകൾ ശേഖരിച്ചെങ്കിലും 2602 ഹസീസുകൾ മാത്രമാണ്‌ അൽ-ബുഖാരി തന്റെ സഹീഹിൽ ഉൾപ്പെടുത്തിയത് എന്ന് പറയപ്പെടുന്നു .
മുകളിൽ സൂചിപ്പിച്ച ഇബ്‌നു അൽ-സലാഹിന്റെ കണക്കുപ്രകാരമുള്ള ഹദീസുകളുടെ എണ്ണവുമായി ഈ എണ്ണത്തിന്‌ വ്യത്യാസമുണ്ട്.
പ്രാർത്ഥനകൾ എങ്ങനെ നിർ‌വ്വഹിക്കണം എന്നു തുടങ്ങി ജീവിതത്തിന്റെ മുഴുമേഖലയേയും സ്പർശിക്കുന്ന മുഹമ്മദ് നബിയിനിന്ന് നേരിട്ടുള്ള ഇസ്‌ലാമിന്റെ മാർഗദർശനം ഉൾകൊള്ളുന്നതാണ്‌ ഈ ഹദീസുകൾ.
ഒമ്പത് ഖണ്ഡങ്ങളായി 16 വർഷം എടുത്ത് എഴുതിയ ഈ ഹദീസ് ശേഖരത്തിലെ ഒരോ ഹദീസ് രേഖപെടുത്തുന്നതിന്‌ മുമ്പും അംഗശുദ്ധിവരുത്തി (വുദു) അല്ലാഹുവിനോട് മാർഗ്ഗദർശനത്തിന്‌ പ്രാർത്ഥിച്ച് രണ്ട് റക്‌അത്ത് നമസ്കരിക്കുമായിരുന്നു ഇമാം അൽ-ബുഖാരി.
പിന്നീടദ്ദേഹം ആവശ്യമായ ഗവേഷണവും അന്വേഷണവും നടത്തുകയും ചെയ്യും.
ആധികാരികതക്കാവശ്യമായ തന്റെ കൃത്യമായ മാനദണ്ഡങ്ങൾക്ക് അനുസരിച്ചുള്ളതാണങ്കിൽ മാത്രം ആ ഹദിസിനെ അദ്ദേഹം എഴുതിവെക്കും.
പ്രഗല്ഭ ഹദീസു പണ്ഡിതരായ (മുഹദ്ദിസുകൾ) അഹമദ്ബ്‌നു ഹമ്പൽ (855), ഇബ്‌നു മ‌ഇൻ (847), ഇബ്‌നു മദ്നി (848) എന്നിവരെല്ലാം അൽ-ബുഖാരിയുടെ ഹദീസ് ഗ്രന്ഥത്തിന്റെ ആധികാരികതയെ അംഗീകരിച്ചിട്ടുണ്ടെന്ന് പറയുന്നു.
അതിനാൽ 846 ൽ അദ്ദേഹം ഈ ഹദീസ് ഗ്രന്ഥം പൂർത്തിയാക്കുകയും തന്റെ ജീവിതത്തിലെ ബാക്കി 24 വർഷം മറ്റു പട്ടണങ്ങളിൽ യാത്രചെയ്ത് പണ്ഡിതന്മാരുമായി കൂടിക്കാഴ്ച്ച നടത്തി താൻ ശേഖരിച്ച ഹദീസുകൾ അവരെ പഠിപ്പിക്കുകയും ചെയ്തു വന്നു.
അദ്ദേഹം എത്തുന്ന ഏതൊരു നഗരത്തിലും അദ്ദേഹത്തിന്റെ ഹദീസ് വിവരണം കേൾക്കാൻ ആയരക്കണക്കിന്‌ ജനങ്ങൾ അവിടുത്തെ പ്രധാന പള്ളികളിൽ ഒന്നിക്കുമായിരുന്നു.
ഈ ഗ്രന്ഥത്തിന്റെ യഥാർഥ നാമത്തേയും അതിന്റെ കർത്താവിന്റെ നാമം രേഖപെടുത്തിയതിനേയും കുറിച്ചുള്ള പാശ്ചാത്യ പണ്ഡിതരുടെ സംശയമുന്നയിക്കലിന്‌ മറുപടിയായി ഇസ്‌ലാം പണ്ഡിതർ പറയുന്നത് ബുഖാരിയുടെ കാലത്തെ പ്രസിദ്ധ ഹദീസ് പണ്ഡിതരായ അഹമദുബ്‌നു ഹമ്പലും (855 CE/241 AH), ഇബ്‌നു മ‌ഈൻ (847 CE/233 AH), ഇബ്‌നു മ‌അദ്നി എന്നിവരും ഈ ഹദീസ് ഗ്രന്ഥത്തിന്റെ ആധികാരികതയെ അംഗീകരിച്ചിട്ടുണ്ട് എന്നാണ് .
ഈ ഇരുപത്തിനാലു വർഷത്തിനിടയിൽ ബുഖാരി തന്റെ ഗ്രന്ഥത്തിൽ ചില കൊച്ചു പരിഷകാരങ്ങൾ വരുത്തുകയുണ്ടായി.
പ്രധാനമായും അധ്യായങ്ങളുടേ തലക്കെട്ടുകളായിരുന്നു അവ.
ഒരോ പതിപ്പിനും അതിന്റെ വ്യഖ്യാതാക്കളുടെ പേരു നൽകപെട്ടു.
ഇബ്‌നു ഹജറുൽ അസ്‌ഖലാനിയുടെ നുകത് എന്ന ഗ്രന്ഥത്തിൽ ഇങ്ങനെ പറയുന്നു.
എല്ലാ പതിപ്പുകളിലും ഹദീസുകളുടെ എണ്ണം ഒന്നു തന്നെയായിരുന്നു.
ബുഖാരിയുടെ വിശ്വസ്തനായ ശിഷ്യൻ അൽ-ഫിറാബറിയുടെ (d. 932 CE/320 AH) വ്യാഖ്യാനമാണ്‌ പ്രശസ്തമായ ഒന്ന്.
"കിതാബുൽ ബാഗ്ദാദി" (ബാഗ്ദാദിന്റെ ചരിത്രം) എന്ന അദ്ദേഹത്തിന്റെ പുസ്തകത്തിൽ ഫിറാബറി പറയുന്നു: എന്റെ കൂടെ എഴുപതിനായിരം ആളുകൾ അൽ-ബുഖാരിയെ ശ്രവിച്ചിട്ടുണ്ട്.
ഫിറാബറി മാത്രമായിരുന്നില്ല സഹീഹുൽ ബുഖാരിയുടെ വ്യാഖ്യാതാവ്.
പിന്നീട് വന്ന തലമുറയിലെ നിരവധി ആളുകൾ വ്യാഖ്യാനമെഴുതീട്ടുണ്ട്.
ഇബ്രാഹീമിബ്നു മ‌അകൽ (d. 907 CE/295 AH), ഹമ്മാദ്ബ്‌നു ഷകർ(d. 923 CE/311 AH), മൻസൂർ ബർദൂസി(d. 931 CE/319 AH),ഹുസൈൻ മഹ്മലി (d. 941 CE/330 AH) എന്നിവരും ഇതിൽ ഉൾപ്പെടുന്നു.
ഈ ഗ്രന്ഥങ്ങൾ തമ്മിലുള്ള വ്യത്യാസങ്ങൾ ചൂണ്ടിക്കാട്ടുന്ന പല ഗ്രന്ഥങ്ങളുമുണ്ട്.
അവയിൽ പ്രധാനമാണ്‌ ഫത്ഹുൽബാരി .
ഫത്ഹുൽബാരി സഹീഹുൽ ബുഖാരിയുടെ വിവരണങ്ങൾ
സഹീഹുൽ ബുഖാരിക്ക് നിരവധി വിവരണങ്ങൾ വിവിധ പണ്ഡിതന്മാർ എഴുതിയിട്ടുണ്ട്.
അവയിൽ ചിലത് താഴെ പറയുന്നു: അൽ-കർമാനിയുടെ (മരണം796 H) അൽ കവ്കബ് അൽ -ദറാറി ഫീ ഷറഹ് അൽ-ബുഖാരി ഹാഫിദ് ഇബ്നു ഹജറുൽ അസ്ഖലാനിയുടെ (മരണം:852) ഫതഹുൽ ബാരി ബദർ അൽ-ഐനിയുടെ(മരണം:855) ഉംദതുൽ ഖാരി ഖസ്തലാനിയുടെ (മരണം:923) ഇർഷാദ് അൽ-സാരി സർക്കാഷിയുടെ അൽ-തൻ‌കീഹ് ഇമാം സുയൂതിയുടെ അൽ-തവ്ഷിഹ് മുഹമ്മദ് അൻ‌വർ അൽ-കാശ്മീരിയുടെ ഫൈദ് അൽ-ബാരി ശറഹ് ഇബ്നു കദീർ
Kannada അവലംബം ↑ ummah.net , islamonline.com Archived 2007-09-27 at the Wayback Machine .
, sunnah.org Archived 2020-11-05 at the Wayback Machine .
, yarehman.com , inter-islam.org , fatwa-online.com Archived 2010-01-28 at the Wayback Machine .
↑ Muqaddimah Ibn al-Salaah pg.
167 Dar al-Ma’aarif edition.
Ibn Hajr mentioned the same title replacing the word umoor with hadith Hadyi al-Saari pg.
↑ https://ar.wikipedia.org/wiki/%D8%B5%D8%AD%D9%8A%D8%AD_%D8%A7%D9%84%D8%A8%D8%AE%D8%A7%D8%B1%D9%8A ↑ Abridged from Hady al-Sari,the introduction to Fath al-Bari, by Ibn Hajr, pg.
8-9 Dar al-Salaam edition, .
160 Dar al-Ma’aarif edition ↑ Hady al-Sari pg.
684 ↑ Muqaddimah Ibn al-Salaah pg.
167-8.
↑ Tathkirah al-Huffath, vol.
2 pgs.
104-5, al-Kutub al-‘Ilmiyyah edition ↑ Muqaddimah Ibn al-Salaah pg.
163 ↑ Nuzhah al-Nathr pg.
154 ↑ The number of authentic hadith ↑ The Sciences of the Hadith: Results of Islamic Scholarship Archived 2008-06-06 at the Wayback Machine .
, Muslim American Society , October 9, 2003, retrieved May, 2008 ↑ Introduction to Translation of Sahih Bukhari പുറത്തേക്കുള്ള കണ്ണികൾ Download Full Sahih Al Bukhari Online Study the abridged Sahih Al Bukhari online - Delivered weekly by Shaykh Abu Yusuf Riyadh ul Haq Read English Translation of Sahih Al Bukhari in Mobile Phone - translated by Muhamamd Muhsin Khan and presented by SearchTruth.com Search any word in English Translation of Sahih Al Bukhari - translated by Muhamamd Muhsin Khan and search engine developed by SearchTruth.com English Translation of Sahih Al Bukhari Archived 2009-01-08 at the Wayback Machine .
- translated by Muhamamd Muhsin Khan www.dailyhadith.co.uk - Daily Bukhari Hadith by e-mail Archived 2009-06-27 at the Wayback Machine .
Islamic Awareness, On The Nature Of Hadith Collections Of Imam Al-Bukhari Muslim Search and Read Sahih Bukhari at Ekabakti.com Search Engine Archived 2021-01-26 at the Wayback Machine .
Sahi Bukhari in Urdu with Arabic script(PDF format)
സ്വഹാബികൾ ഇംഗ്ലീഷ് വിലാസം https://ml.wikipedia.org/wiki/Sahaba
സ്വഹാബ എന്ന പദം കൊണ്ട് പൊതുവേ അർത്ഥമാക്കുന്നത് പ്രവാചകൻ മുഹമ്മദിന്റെ സാമീപ്യം സിദ്ധിച്ച സന്തത സഹചാരികളായ അനുയായികളെയാണ്.
സഹാബി, സ്വഹാബാക്കൾ എന്നും ഇതേ അർത്ഥത്തിൽ ഉപയോഗിക്കുന്നു.
വനിതകളെ സ്വഹാബിയ്യ എന്നും പറയുന്നു.
സന്തത സഹചാരി, എന്നർത്ഥം വരുന്ന സ്വഹബ ( صَحِبَ ) എന്നർത്ഥം വരുന്ന അറബി പദത്തിൽ നിന്നാണ് ഈ വാക്കുണ്ടായത്.
മലയാളത്തിൽ സഖാവ് എന്ന അർത്ഥത്തിൽ ഉപയോഗിക്കുന്ന പദമാണിത്.
മുസ്‌ലിങ്ങൾ ബഹുമാനത്തോടെ ഉപയോഗിക്കുന്ന സാഹിബ് എന്ന പദം ഇതിന്റെ ഒരു അവാന്തര രൂപമാണ് ‘സ്വഹാബികൾ‘ എന്നതിന്റെ വ്യഖ്യാനം
തിരുനബിയുടെ അധ്യാപനങ്ങളിൽ വിശ്വസിച്ചവൻ എന്ന നിലയിൽ നബിയുടെ സദസ്സിൽ ഒരു നിമിഷമെങ്കിലും പങ്കെടുക്കുകയും ശേഷം മുസ്‌ലിം ആയി മരിക്കുകയും ചെയ്തവരെയാണ് സ്വഹാബികൾ എന്ന് പറയുന്നത് എന്നാണ് മുസ്ലീങ്ങൾ വിശ്വസിക്കുന്നത്.
സ്വഹാബികളുടെ പേര് പറയുമ്പോൾ മുസ്‌ലിങ്ങൾ ആദരവോടെ റദ്വിഅല്ലാഹ് അന്ഹ് എന്ന് പറയുന്നു.
ആദ്യം ഇസ്‌ലാം സ്വീകരിച്ച ‘സഹാബികൾ‘ ഖദീജാ ബിൻത് ഖുവൈലിദ്‌ ഉമ്മുൽ ഫദ്ൽ ലുബാബ ബിൻത് ഹാരിസ് അലി ബിൻ അബീത്വാലിബ്‌‌ അബൂബക്ർ സിദ്ദീഖ്‌ സൈദ് ഇബ്ൻ ഹാരിത് അബു-ദറ് അൽ ഗഫാരി അബ്ദുറഹ്മാൻ ഇബ്ൻ ഔഫ് അബു ഉബൈദ് ഇബ്ൻ ജറാഹ് അബ്ദുല്ല ഇബ്ൻ മസൂദ് അമ്മാർ ബിൻ യാസിർ സുമയ്യ ബിൻത് ഖബ്ബാബ് ‌ഉസ്‌മാൻ ബിൻ അഫ്ഫാൻ അബ്ദുറഹ്മാൻ ഇബ്ൻ ഔഫ് സുബൈർ ഇബ്ൻ അൽ-അവ്വാം തൽഹ ഇബ്‌ൻ ഉബൈദുള്ളാഹ് സ‌ഈദ് ഇബ്ൻ അബി വക്കാസ് കഹ്ബാബ് ഇബ്ൻ അൽ-അരാത്ത് ബിലാൽ ഇബ്‌ൻ രിബാഹ് അസ്മ ബിൻത് അബു അബു ബക്കർ ഫാത്തിമ ബിൻത് അൽ ഖത്താബ് സഈദ്‌ ഇബ്ൻ സൈദ്‌ ‌ഉമർ ബിൻ ഖതാബ്‌ ഹംസ ഇബ്ൻ അബ്ദുൽ മുത്വലിബ് ഉമ്മു സൽമ ഹിന്ദ് ബിൻത് അബി ഉമയ്യ അബ്ദുല്ല ഇബ്ൻ അബ്ദുൽ അസദ് സൗദ ബിൻത് സമ സ്വർഗ്ഗം വാഗ്ദാനം ചെയ്യപ്പെട്ട സഹാബികൾ
ഇമാം അഹമ്മദ്, അബൂദാവൂദ്, ഇബ്നു മാജ തുടങ്ങിയവർ ഉദ്ദരിച്ച ഒരു ഹദീസ് അനുസരിച്ച് താഴെപ്പറഞ്ഞിരിക്കുന്ന സഹാബികൾക്ക് സ്വർഗ്ഗം വാഗ്ദാനം ചെയ്യപ്പെട്ടു.
അബൂബക്ർ സിദ്ദീഖ്‌ ഉമർ ബിൻ ഖതാബ്‌ ഉസ്‌മാൻ ബിൻ അഫ്ഫാൻ ‌അലി ബിൻ അബീത്വാലിബ്‌‌ തൽഹ ഇബ്‌ൻ ഉബൈദുള്ളാഹ് സുബൈർ ഇബ്നുൽ-അവ്വാം അബ്ദുറഹ്മാൻ ഇബ്ൻ ഔഫ് സ‌അദു ബ്ൻ അബീ വഖാസ് അബു ഉബൈദ് ഇബ്ൻ ജറാഹ് സഈദു ബ്ൻ സൈദ്‌ അവലംബം http://www.islamvision.org/AcceptanceofIslam%5Bപ്രവർത്തിക്കാത്ത+കണ്ണി%5D http://www.turntoislam.com/forum/showthread.php?t=9890 Sahih al-Jami' as-Saghir, 4/34, no. 3905 ഇതു കൂടി കാണുക
സിലിണ്ട്രിക്കൽ ലെൻസ് ഇംഗ്ലീഷ് വിലാസം https://ml.wikipedia.org/wiki/Cylindrical_lens സിലിണ്ട്രിക്കൽ ലെൻസുകൾ.
സാധാരണ ലെൻസുകളിൽ എന്നപോലെ പ്രകാശം ഒരു ബിന്ദുവിലേക്ക് കേന്ദ്രീകരിക്കുന്നതിന് പകരം, പ്രകാശത്തെ ഒരു വരയിലേക്ക് കേന്ദ്രീകരിക്കുന്ന ലെൻസുകളാണ് സിലിണ്ട്രിക്കൽ ലെൻസുകൾ .
ഒരു സിലിണ്ടർ ലെൻസിന്റെ വളഞ്ഞ മുഖം അല്ലെങ്കിൽ മുഖങ്ങൾ ഒരു വൃത്ത സ്തംഭത്തിന്റെ വിഭാഗങ്ങളാണ്.
ലെൻസ് ഒരു വരയിലെന്ന പോലെ ലംബമായി ചിത്രത്തെ കംപ്രസ്സുചെയ്യുന്നു.
ഒരു ലൈറ്റ് ഷീറ്റ് മൈക്രോസ്കോപ്പിൽ, ഇമേജിംഗിനായി ഉപയോഗിക്കുന്ന ലൈറ്റ് ഷീറ്റ് സൃഷ്ടിക്കുന്നതിനായി പ്രകാശത്തിന്റെ ലക്ഷ്യത്തിന് മുന്നിൽ ഒരു സിലിണ്ടർ ലെൻസ് സ്ഥാപിച്ചിട്ടുണ്ട്
ഒരു ടോറിക് ലെൻസ് ഒരു സിലിണ്ടർ ലെൻസ് ഒരു സാധാരണ ലെൻസുമായി സംയോജിപ്പിച്ചതാണ്.
അസ്റ്റിഗ്മാറ്റിസം ചികിൽസിക്കാൻ ഉപയോഗിക്കുന്നത് സിലിണ്ട്രിക്കൽ അല്ലെങ്കിൽ ടോറിക് ലെൻസുകളാണ് ഇതും കാണുക ലെന്റികുലാർ ലെൻസ് ഉറവിടങ്ങൾ ജേക്കബ്സ്, ഡൊണാൾഡ് എച്ച്. ഫണ്ടമെന്റൽസ് ഓഫ് ഒപ്റ്റിക്കൽ എഞ്ചിനീയറിംഗ്.
എം സി ഗ്രോ-ഹിൽ ബുക്ക് കമ്പനി, 1943.
സിലിവംഗ് ഇംഗ്ലീഷ് വിലാസം https://ml.wikipedia.org/wiki/Ciliwung ജക്കാർത്തയിലെ നദികളുടെയും കനാലുകളുടെയും ഭൂപടത്തിൽ (2012) താഴെ മധ്യത്തിൽ സിലിവംഗ് (" K. Ciliwung ")
ജാവയുടെ വടക്കുപടിഞ്ഞാറൻ മേഖലയിലെ 119 കിലോമീറ്റർ നീളമുള്ള നദിയാണ് കി ലിവുംഗ് എന്നുമറിയപ്പെടുന്ന (സിലിവംഗ് ഡച്ച് ഭാഷയിൽ ടിസിലിവോംഗ് എന്നും എഴുതപ്പെടുന്നു) സിലിവംഗ് .
പടിഞ്ഞാറൻ ജാവ , ജക്കാർത്തയുടെ പ്രത്യേക പ്രദേശം എന്നിങ്ങനെ രണ്ട് പ്രവിശ്യകളിലൂടെ ഈ നദി ഒഴുകുന്നത്.
കാലി ബെസാർ ("ബിഗ് റിവർ") എന്നറിയപ്പെടുന്ന സിലിവംഗ് നദിയുടെ പ്രകൃതിദത്ത നദീമുഖം, പ്രീ-കൊളോണിയൽ, കൊളോണിയൽ കാലഘട്ടങ്ങളിലെ വ്യാപാരത്തിനുള്ള ഒരു പ്രധാന തന്ത്രപ്രധാനമായ സ്ഥലമായിരുന്നു.
കൂടാതെ തുറമുഖ നഗരമായ ജക്കാർത്ത സ്ഥാപിക്കുന്നതിൽ ഇത് പ്രധാന പങ്കുവഹിച്ചുവെങ്കിലും ചുറ്റുമുള്ള പ്രദേശത്തെ നദികളുടെ ജലസംഭരണി കനാലുകളായി പുനഃസംഘടിപ്പിച്ചപ്പോൾ ഇത് ഇല്ലാതായി.
സിലിവുങ്ങിന്റെ പദോൽപ്പത്തി അനിശ്ചിതത്വത്തിലാണ്.
ഏറ്റവും കുറഞ്ഞ രണ്ട് അനുമാനങ്ങളാണ് " ദ വേൾപൂൾ" (സുന്ദാനീസ്ഭാഷയിൽ ലിവംഗ് എന്നാൽ "വിഷമിക്കുക, അസ്വസ്ഥനാകുക", ജാവനീസ്ഭാഷയിൽ "ഭ്രാന്തമായി തിരിയുന്ന, പീഡിപ്പിക്കപ്പെടുന്ന" ) അല്ലെങ്കിൽ "അലറുന്ന ഒന്ന്" (മലായ്ഭാഷയിൽ താരതമ്യം ചെയ്യുമ്പോൾ ല്യൂക്ക്, ല്യൂട്ട് "ടു ട്വിസ്റ്റ്") പജാജരൻ രാജാവ് ശ്രീ ബദുഗ മഹാരാജാവിന്റെ പല സ്ഥാനപ്പേരുകളിൽ ഒന്നിൽ നിന്നാണ് ഈ പേര് ഉത്ഭവിച്ചതെന്ന് കരുതുന്നു.
അവരിൽ ഹാലിവുംഗ് പ്രഭുവും ഉൾപ്പെടുന്നു.
അദ്ദേഹത്തിന്റെ എളുപ്പത്തിൽ ക്ഷോഭിക്കുന്ന സ്വഭാവ മനോഭാവത്തിൽ നിന്നാണ് ഈ പേര് ഉത്ഭവിച്ചതെന്നും കരുതുന്നു.
സി.എം. ഹാലിവുങ് എന്ന പേര് സി.എം. പ്ലീറ്റെ (1919) എന്ന് ഭൂപടത്തിൽ രേഖപ്പെടുത്തിയിട്ടുണ്ട്.
ഭൂമിശാസ്ത്രം അപ്പർ സി ലിവുങ്‌ പുൻ‌കാക്ക് പ്രദേശത്തെ അതിന്റെ ഉറവിടത്തിനടുത്ത് 50 കിലോമീറ്റർ.
119 കിലോമീറ്റർ നീളമുള്ള സി ലിവുങ്ങിന് 476 km 2 വിസ്‌തൃതി കാണപ്പെടുന്നു.
ബൊഗോർ റീജൻസിയിലെ മണ്ടലവാംഗിയിൽ സിലിവുങ് നദിയുടെ ഉത്ഭവസ്ഥാനം 3,002 മീറ്റർ ഉയരത്തിലാണ്.
സലക് പർവ്വതം , കെൻഡെംഗ് പർവ്വതം, ഹാലിമുൻ പർവ്വതം തുടങ്ങി സജീവമായ നിരവധി അഗ്നിപർവ്വതങ്ങളിലൂടെ നദി ഒഴുകുന്നു.